
Către,

Comisia juridică, de disciplină şi imunităţi
AVIZ

asupra propunerii legislative privind unele măsuri prealabile lucrărilor de construcţie de reţele de transport şi distribuţie energie electrică

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă privind unele măsuri prealabile lucrărilor de construcţie de reţele de transport şi distribuţie energie electrică, transmisă cu adresa nr. Pl.x 109 din  29 martie 2009  şi înregistrată sub nr.24/225/30.03.2010.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.1163/12.10.2009, a avizat favorabil propunerea legislativă sus menţionată.

Guvernul, prin punctul de vedere nr.153/25.01.2010, nu susţine adoptarea acestei propuneri legislative.


Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă privind unele măsuri prealabile lucrărilor de construcţie de reţele de transport şi distribuţie energie electrică în şedinţa din 15 aprilie 2010. 

În urma dezbaterilor, membrii comisiei au hotărât, în unanimitate, avizarea favorabilă a propunerii legislative supusă dezbaterii.
În raport cu obiectul şi conţinutul său, proiectul de lege face parte din categoria legilor organice.

         PREŞEDINTE, 


                         SECRETAR,

      Prof. univ. dr. Valeriu TABĂRĂ

           Vasile MOCANU
Expert, Gheorghe Adrian GOŢA      

